บลจ.บัวหลวง ขายกองทุน “BP21/19” ผลตอบแทน 1.75%
บลจ.บัวหลวง ออกกองทุนตราสารหนี้ต่างประเทศ “BP 21/19” ขนาดโครงการ 5,000 ล้านบาท อายุ 6 เดือน ชูผลตอบแทน 1.75% ,ขาย IPO 19-25 มิ.ย.
บลจ.บัวหลวง ออกกองทุนตราสารหนี้ต่างประเทศ “BP 21/19” ขนาดโครงการ 5,000 ล้านบาท อายุ 6 เดือน ชูผลตอบแทน 1.75% ,ขาย IPO 19-25 มิ.ย.
19 มิ.ย. 2562

บริษัทหลักทรัพย์จัดการกองทุนรวม บัวหลวง จำกัด หรือ บลจ.บัวหลวง ออกกองทุนรวมบัวหลวงธนสารพลัส 21/19 (BP 21/19) ขนาดโครงการ 5,000 ล้านบาท อายุประมาณ 6 เดือน เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV ซึ่งจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade โดยจะเสนอขายครั้งแรก (IPO) ระหว่างวันที่ 19-25 มิ.ย.62 ประมาณการผลตอบแทน 1.75% ต่อปี
โดยกองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
สำหรับตราสารหนี้ และ/หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้น ๆ